Man må sige, at det havde været mere oplagt at sætte nogle flag op.

I nat er en bronzestatue af 'Matador'-skaber Lise Nørgaard, der i morgen kan fejre sin 100 års fødselsdag, blevet overhældt med rød maling af ukendte gerningsmænd, skriver Sjællandske Medier.

Statuen står i gågaden i Roskilde, der er den snart 100-årige forfatters fødeby.

Vil gerne høre fra vidner

Midt- og Vestsjællands Politi skriver på Twitter, at man undersøger sagen og gerne vil høre fra vidner, der måtte have set eller hørt noget.

Statuen, der er lavet af billedhugger Mette Agerbæk, har stået i Algade siden 2010 og forestiller Lise Nørgaard siddende på en bænk.

Læs også : VIDEO Ukendte gerningsmænd har malet Den Lille Havfrue rød